open-index/open-wikipedia-markdown huggingface dataset:
Νερόμυλοι Λάρισας

Οι **Νερόμυλοι** είναι χωριό και κοινότητα του Δήμου Αγιάς. Πριν από τη μεταρρύθμιση της τοπικής αυτοδιοίκησης το 2011, ήταν μέρος του Καποδιστριακού Δήμου Αγιάς. Η απογραφή του 2011 κατέγραψε 261 κατοίκους στο χωριό. Η κοινότητα καλύπτει έκταση 4.698 χλμ2 .

## Πληθυσμός
Σύμφωνα με την απογραφή του 2011, ο πληθυσμός του οικισμού των Νερόμυλων ήταν 261 άτομα, δηλαδή μειωμένος σχεδόν 26% σε σχέση με τον πληθυσμό της προηγούμενης απογραφής του 2001. 

## Αυτοδιοικητική ιστορία
### Πρόεδροι της Κοινότητας
#### 1979-1998
Πρόεδροι από τη Μεταπολίτευση έως το 1998 διατέλεσαν οι:

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς
Αποθήκη Αιγαίου πελάγους

Η **Αποθήκη Αιγαίου πελάγους** (Ἀποθήκη Αἰγαίου πελάγους) ήταν ανεξάρτητη διοικητική και οικονομική μονάδα της Βυζαντινής Αυτοκρατορίας στο Αιγαίο πέλαγος.

Η διοικητική μονάδα εμφανίζεται στις πηγές τον 8ο αιώνα  και μας είναι γνωστή από σφραγίδες που έχουν ανευρεθεί. Πιστεύεται ότι η διοικητική μονάδα μετεξελίχθηκε πολύ σύντομα στον Δρούγο Αιγαίου πελάγους και τον επόμενο αιώνα στο Θέμα Αιγαίου Πελάγους. Οι "αποθήκες" σαν διοικητικές μονάδες είχαν σύντομη διάρκεια, η αντίστοιχη Αποθήκη Ελλάδος μετεξελίχθηκε σύντομα στο Θέμα Ελλάδος. Περιελάμβανε όλα τα νησιά του Αιγαίου πελάγους και την διοίκηση της την είχε αξιωματούχος με το αξίωμα του Κομμερκιάριου.

## Παραπομπές


## Πηγές
* Λουϊζίδης, Κίμων (2003, Πανεπιστήμιο Ιωαννίνων), ''Η Βυζαντινή Λέσβος (330-1355)'', , που διανέμεται με άδεια (CC BY-SA 4.0)

Κατηγορία:Διοικητική διαίρεση της Βυζαντινής Αυτοκρατορίας
Αυτοκρατορικός Οίκος της Ιαπωνίας

O **Αυτοκρατορικός Οίκος της Ιαπωνίας** (ιαπωνικά, 皇室 kōshitsu), που επίσης αναφέρεται ως **δυναστεία Γιαμάτο** (Yamato), περιλαμβάνει εκείνα τα μέλη της εκτεταμένης οικογένειας του Αυτοκράτορα της Ιαπωνίας, που αναλαμβάνουν επίσημα και δημόσια καθήκοντα.

Σύμφωνα με το σημερινό Σύνταγμα της Ιαπωνίας, ο αυτοκράτορας είναι «το σύμβολο του κράτους και της ενότητας του λαού». Άλλα μέλη της αυτοκρατορικής οικογένειας εκτελούν τελετουργικά και κοινωνικά καθήκοντα, αλλά δεν έχουν κανένα ρόλο στις υποθέσεις της κυβέρνησης. Όταν ο Αυτοκράτορας αποβιώσει ή θέλει να αποχωρήσει από τα καθήκοντα τού Αυτοκράτορα, τότε τον διαδέχεται ο πρωτότοκος γιος του.

Αυτή τη στιγμή υπάρχουν 16 μέλη της αυτοκρατορικής οικογένειας:
*Ο Αυτοκράτορας Ναρουχίτο
*Η Αυτοκράτειρα Μασάκο
**Η Άϊκο, Πριγκίπισσα Τόσι
*Ο Επίτιμος Αυτοκράτορας Ακιχίτο
*Η Επίτιμη Αυτοκράτειρα Μιτσίκο
**Ο Φουμιχίτο, Διάδοχος Πρίγκιπας Ακισίνο
**Η Κίκο, Διάδοχος Πριγκίπισσα Ακισίνο
***Η Κάκο, Πριγκίπισσα του Ακισίνο
***Ο Χισαχίτο, Πρίγκιπας του Ακισίνο
*Ο Μασαχίτο, Πρίγκιπας Χιτάτσι
*Η Χανάκο, Πριγκίπισσα Χιτάτσι
*Η Νομπούκο, Πριγκίπισσα Τομοχίτο του Μικάσα
**Η Ακίκο, Πριγκίπισσα του Μικάσα
**Η Γιόκο, Πριγκίπισσα του Μικάσα
*Η Χισάκο, Πριγκίπισσα Τακαμάντο
**Η Τσουγκούκο, Πριγκίπισσα του Τακαμάντο

## Κλάδοι
Η Αυτοκρατορική Οικογένεια περιλαμβάνει τον Αυτοκρατορικό Οίκο, που είναι ο Αυτοκράτορας και η οικογένειά του, μαζί με τους ακόλουθους κλάδους:

## Δείτε επίσης
* Οικογενειακό δέντρο Ιαπώνων μοναρχών

## Παραπομπές


Κατηγορία:Αυτοκρατορικός Οίκος της Ιαπωνίας
Κατηγορία:Μοναρχία της Ιαπωνίας
Αχούρια Μαλουνίου Θεσπρωτίας

Τα **Αχούρια Μαλουνίου** είναι ορεινό χωριό της περιφερειακής ενότητας Θεσπρωτίας σε υψόμετρο 400 μέτρα, το οποίο βρίσκεται στις δυτικές πλαγιές του όρους Μαλούνι στα όρια του νομού με το νομό Ιωαννίνων. Απέχει 25 χλμ. Β.-ΒΑ. από τους Φιλιάτες και 32,5 χλμ. ΒΑ. από την Ηγουμενίτσα. Αναφέρεται επίσημα ως οικισμός το 1940 να προσαρτάται στην τότε κοινότητα Μαλουνίου. Σύμφωνα με το Πρόγραμμα «Καλλικράτης», μαζί με το Μαλούνι και τα Βελεντζινά Μαλουνίου αποτελούν την τοπική κοινότητα Μαλουνίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 18 κατοίκους.

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Βελεντζινά Μαλουνίου Θεσπρωτίας

Τα **Βελεντζινά Μαλουνίου** είναι ορεινό χωριό της περιφερειακής ενότητας Θεσπρωτίας σε υψόμετρο 580 μέτρα, το οποίο βρίσκεται στις δυτικές πλαγιές του όρους Μαλούνι στα όρια με τον νομό Ιωαννίνων. Σύμφωνα με την απογραφή 2011 έχει πληθυσμό 9 κατοίκων.

## Γενικά στοιχεία
Τα Βελεντζινά βρίσκονται 25,5 χλμ. βορειοανατολικά από τους Φιλιάτες και 29 χλμ. βορειοανατολικά από την Ηγουμενίτσα. Αναφέρονται επίσημα ως οικισμός το 1971 όταν και προσαρτήθηκαν στην τότε κοινότητα Μαλουνίου της επαρχίας Φιλιατών, ενώ στην απογραφή του ίδιου έτους, ο οικισμός είχε πληθυσμό που ανερχόταν στους 27 κατοίκους. Αργότερα υπήχθη στον δήμο Φιλιατών. Σύμφωνα με το Πρόγραμμα «Καλλικράτης», μαζί με το Μαλούνι και τα Αχούρια Μαλουνίου αποτελούν την τοπική κοινότητα Μαλουνίου που ανήκει στη δημοτική ενότητα Φιλιατών του διευρυμένου δήμου Φιλιατών.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Νέα Σκηνή Τέχνης

Η **Νέα Σκηνή Τέχνης** αποτελεί αστική εταιρεία μη κερδοσκοπικού χαρακτήρα που δραστηριοποιείται στον χώρο της παραγωγής θεατρικών παραστάσεων. Ιδρύθηκε το 1995 από τον ηθοποιό και σκηνοθέτη Βαγγέλη Θεοδωρόπουλο και την μεταφράστρια Κοραλία Σωτηριάδου. Θεατρική έδρα της Νέας Σκηνής αποτελεί από το 1997, το Θέατρο του Νέου Κόσμου. Η παρουσία της Νέας Σκηνής στα ελληνικά θεατρικά δρώμενα, από την ίδρυση της μέχρι και σήμερα υπήρξε αδιάλειπτη και ιδιαίτερα παραγωγική. Ως αστική εταιρεία μη κερδοσκοπικού χαρακτήρα επιχορηγείται από το Υπουργείο Πολιτισμού.

Το ρεπερτόριο της Νέας Σκηνής υπήρξε προσανατολισμένο στη σύγχρονη ελληνική και ξένη δραματουργία, ενώ ανέπτυξε σταθερά μια πολιτική συνεργασιών και συμπαραγωγών με νέες θεατρικές ομάδες και νέους δημιουργούς. Από το 2002 και για μια σειρά ετών, δημιούργησε μια κινητή μονάδα θεάτρου και οργάνωσε ειδικές θεατρικές παραγωγές για παιδιά που νοσηλεύονται σε νοσοκομεία και ιδρύματα.

Η πρώτη θεατρική παραγωγή της Νέας Σκηνής υπήρξε η παράσταση του έργου "Φιλονικία" του Μαριβώ, στον «ΤΕΧΝΟΧΩΡΟ υπό σκιάν», το 1995. Ακολούθησαν το 1997, στο υπό διαμόρφωση -τότε- Θέατρο του Νέου Κόσμου, οι παραστάσεις Κοινός Λόγος και Βρωμιά.



## Θεατρικές Παραστάσεις
Κατάλογος θεατρικών παραγωγών της θεατρικής εταιρείας "Νέα Σκηνή Τέχνης"

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Θεατρικά σχήματα της Ελλάδας
ΣΝ Ματαρό

Η **ΣΝ Ματαρό** (ισπανικά: *Centre Natació Mataró*, *CN Mataró*) είναι ισπανικός σύλλογος με έδρα το Ματαρό στην Καταλονία. Ιδρύθηκε το 1932 και διατηρεί τμήματα κολύμβησης, υδατοσφαίρισης ανδρών και γυναικών, επιτραπέζιας αντισφαίρισης, τριάθλου, κολύμβησης για άτομα με ειδικές ανάγκες και συγχρονισμένης κολύμβησης.

Ο σημερινός σύλλογος είναι η συνέχεια, με την αλλαγή ονόματος του μικρής διάρκειας συλλόγου Κλουμπ Νατασιό Ματαρό (1920-1929) και του κολυμβητικού τμήματος του Κλουμπ Τζιμνάστικ Ματαρονί (1930-1932). Το γυναικείο τμήμα υδατοσφαίρισης έχει κατακτήσει 1 Λεν Τρόφι, 1 Πρωτάθλημα Ισπανίας, 1 Κύπελλο Ισπανίας και 1 Σούπερ Καπ Ισπανίας. Επίσης ήταν 1 φορα φιναλίστ του Σούπερ Καπ Ευρώπης (2016), 3 φορές του Κυπέλλου Ισπανίας (2010, 2014, 2017), 3 φορές του Σούπερ Καπ Ισπανίας (2014, 2016, 2017) και 6 φορές του Κυπέλλου Καταλονίας (2008, 2009, 2011, 2012, 2013, 2017).

## Τίτλοι - Διακρίσεις
### Υδατοσφαίριση γυναικών
### Διεθνείς
* **1 [[Λεν Τρόφι γυναικών]]**
** **2016**

### Εγχώριοι
* **1 [[Πρωτάθλημα Υδατοσφαίρισης Ισπανίας Γυναικών|Πρωτάθλημα Ισπανίας Γυναικών]]**
** **2020**
* **1 [[Κύπελλο Ισπανίας (υδατοσφαίριση γυναικών)|Κύπελλο Ισπανίας]]**
** **2016**
* **1 [[Σούπερ Καπ Ισπανίας (υδατοσφαίριση γυναικών)|Σούπερ Καπ Ισπανίας]]**
** **2020**

## Παραπομπές


## Εξωτερικοί σύνδεσμοι - Πηγές
*Επίσημη ιστοσελίδα www.cnmataro.org 

Ματαρό
Ματαρό
Ευρωπαϊκή Αρχή για την Ασφάλεια των Τροφίμων

Η **Ευρωπαϊκή Αρχή για την Ασφάλεια των Τροφίμων** η εν συντομία ΕΑΑΤ (Αγγλικά: European Food Safety Authority) είναι ο οργανισμός της Ευρωπαϊκής Ένωσης που παρέχει επιστημονικές συμβουλές και γνωστοποιεί τους υπάρχοντες και τους αναδυόμενους κινδύνους που συνδέονται με την τροφική αλυσίδα. Η ΕΑΑΤ συστάθηκε τον Φεβρουάριο του 2002 με έδρα την Πάρμα της Ιταλίας και είχε προϋπολογισμό το 2016 ύψους 79,5 εκ. ευρώ, ενώ το συνολικό προσωπικό της είναι 447.

Το έργο της ΕΑΑΤ καλύπτει όλα τα θέματα που έχουν άμεσο ή έμμεσο αντίκτυπο στην ασφάλεια των τροφίμων και των ζωοτροφών, συμπεριλαμβανομένης της υγείας και της καλής μεταχείρισης των ζώων, της προστασίας και υγείας των φυτών και της διατροφής. Η ΕΑΑΤ υποστηρίζει την Ευρωπαϊκή Επιτροπή, το Ευρωπαϊκό Κοινοβούλιο και τα κράτη μέλη της Ευρωπαϊκής Ένωσης να λαμβάνουν αποτελεσματικές και έγκαιρες αποφάσεις διαχείρισης κινδύνου που να διασφαλίζουν την προστασία της υγείας των Ευρωπαίων καταναλωτών και την ασφάλεια της αλυσίδας τροφίμων και ζωοτροφών.

## Δομή και σκοπός
Η ΕΑΑΤ είναι χωρισμένη σε 4 τομείς:

* Το διοικητικό συμβούλιο
* Τον εκτελεστικό διευθυντή
* Το συμβουλευτικό φόρουμ και
* Την επιστημονική επιτροπή

Το διοικητικό συμβούλιο ορίζει τον προϋπολογισμό, εγκρίνει τα προγράμματα εργασίας και είναι υπεύθυνο για τη διασφάλιση της αποτελεσματικής συνεργασίας της ΕΑΑΤ με συνεταίρους οργανισμούς σε ολόκληρη την Ευρωπαϊκή Ένωση και πέρα από αυτήν. Αποτελείται από δεκατέσσερα μέλη που διορίζονται από το Συμβούλιο της Ευρωπαϊκής Ένωσης σε διαβούλευση με το Ευρωπαϊκό Κοινοβούλιο από κατάλογο που καταρτίζεται από την Ευρωπαϊκή Επιτροπή.

Ο εκτελεστικός διευθυντής είναι ο εκπρόσωπος της ΕΑΑΤ και είναι υπεύθυνος για την καθημερινή διοίκηση, τη σύνταξη και την εφαρμογή προγραμμάτων εργασίας και άλλων αποφάσεων που εκδίδει το διοικητικό συμβούλιο.

Το συμβουλευτικό φόρουμ συμβουλεύει τον εκτελεστικό διευθυντή. Αποτελείται από εκπροσώπους των εθνικών φορέων που είναι αρμόδιοι για την αξιολόγηση των κινδύνων στα κράτη μέλη, με παρατηρητές από τη Νορβηγία, την Ισλανδία, την Ελβετία και την Ευρωπαϊκή Επιτροπή.

Η επιστημονική επιτροπή της παρέχει επιστημονικές γνώμες και συμβουλές, καθεμιά από τις οποίες ανήκουν στο δικό τους πεδίο αρμοδιοτήτων, και αποτελούνται από ανεξάρτητους επιστημονικούς εμπειρογνώμονες. Ο αριθμός και τα ονόματα των επιστημονικών ομάδων προσαρμόζονται υπό το φως της τεχνικής και επιστημονικής ανάπτυξης από την Ευρωπαϊκή Επιτροπή, κατόπιν αιτήματος της ΕΑΑΤ. Οι εμπειρογνώμονες διορίζονται από το διοικητικό συμβούλιο κατόπιν προτάσεως του εκτελεστικού διευθυντή για τριετή θητεία.

## Μέλη
Οι εθνικές αρχές ασφάλειας των τροφίμων των ακόλουθων χωρών είναι μέλη του εστιακού δικτύου της ΕΑΑΤ:

### Παρατηρητές
Οι εθνικές αρχές ασφάλειας των τροφίμων των ακόλουθων χωρών είναι παρατηρητές του εστιακού δικτύου της ΕΑΑΤ:

## Παραπομπές


Κατηγορία:Ασφάλεια τροφίμων
Ασφαλεια
Κατηγορία:Δημόσια Υγιεινή
Αυτοκρατορικό Δικαστικό Επιμελητήριο

Το **Αυτοκρατορικό Δικαστικό Επιμελητήριο** (γερμανικά: *Reichskammergericht*) ήταν θεσμός της Αγίας Ρωμαϊκής Αυτοκρατορίας. Ιδρύθηκε στις 31 Οκτωβρίου 1495, κατά τη διάρκεια της περιόδου βασιλείας του αυτοκράτορα Μαξιμιλιανού Α΄, ενώ έπαυσε να υφίσταται, ταυτόχρονα με την ίδια την Αγία Ρωμαϊκή Αυτοκρατορία, το 1806. Είχε ως αρμοδιότητα την επίλυση των διενέξεων μέσω της δικαστικής, αντί της στρατιωτικής, οδού. Ο Δικαστής του Επιμελητηρίου (γερμανικά: *Kammerrichter*) οριζόταν από τον ίδιο τον Αυτοκράτορα, ενώ η επιλογή του, έως τα τέλη του 17ου αιώνα, γινόταν μέσω των πριγκίπων της Αγίας Ρωμαϊκής Αυτοκρατορίας.

Έπειτα από την ίδρυσή του, το επιμελητήριο είχε ως έδρα την Φρανκφούρτη επί του Μάιν, ενώ, στη συνέχεια, το Βορμς, το Άουγκσμπουργκ, τη Νυρεμβέργη, το Ρέγκενσμπουργκ, το Σπάγιερ και το Έσσλινγκεν αμ Νέκαρ. 

Η έδρα του παρέμεινε στο Σπάγιερ από το 1527 έως την καταστροφή της πόλεως από τα γαλλικά στρατεύματα κατά τη διάρκεια του Πολέμου της Ενώσεως του Άουγκσμπουργκ (1689). Στη συνέχεια, εγκαταστάθηκε στο Βέτσλαρ, όπου και παρέμεινε έως την διάλυσή του, το 1806.

Το Αυτοκρατορικό Δικαστικό Επιμελητήριο ήταν ιδιαιτέρως γνωστό για την βραδύτητα της λήψεως των αποφάσεών του: ορισμένες διαδικασίες μεταξύ Κρατών της Αγίας Ρωμαϊκής Αυτοκρατορίας ήταν δυνατό να διαρκέσουν για αριθμό αιώνων, ενώ άλλες, κατά τη διάλυσή του, ακόμη δεν είχαν διευθετηθεί. Ωστόσο, κατεδήχθη πως η αιτία της συγκεκριμένης βραδύτητας, στις περισσότερες εκ των περιπτώσεων, ήταν η έλλειψη ενδιαφέροντος εκ μέρους των εμπλεκόμενων πλευρών, ενώ, επίσης, πως ήταν δυνατό να εκδώσει δικαστικές αποφάσεις και εντός χρονικού διαστήματος ολίγων ημερών.

Το ζήτημα των συγκρούσεων αρμοδιοτήτων μεταξύ του Αυτοκρατορικού Δικαστικού Επιμελητηρίου και του Αυλικού Συμβουλίου, το οποίο, επίσης, διατελούσε δικαστικό ρόλο, δεν επιλύθηκε παρά μόνον το 1648, μέσω της Συνθήκης της Βεστφαλίας, σύμφωνα με την οποία η καθεμία εκ των συγκεκριμένων αρχών θα ασχολείτο με τις υποθέσεις για την επίλυση των οποίων θα ήταν η πρώτη η οποία θα καλείτο. 

## Παραπομπές
}

Κατηγορία:Θεσμοί της Αγίας Ρωμαϊκής Αυτοκρατορίας
Κατηγορία:Κτίρια και κατασκευές στο Βέτσλαρ
Νικόλαος Ζέρβας

Ο **Νικόλαος Ζέρβας** (1800 - 1869) ήταν Έλληνας επαναστάτης και αρχιστράτηγος της Επανάστασης του 1821.

## Βιογραφία
Ο Ζέρβας γεννήθηκε στο Σούλι της Ηπείρου που τότε άνηκε στην Οθωμανική Αυτοκρατορία. Έγινε ένας από τους ηγέτες των Σουλιώτων. Ο Ζέρβας συμμετείχε στην Ελληνική Επανάσταση του 1821 (1821-1830) και διακρίθηκε στη Μάχη του Ανάλατου. Τον Μάρτιο του 1828, μαζί με έναν άλλο επαναστατικό ηγέτη, τον Δήμο Τσέλιο, κατάφεραν να απομακρύνουν την Οθωμανική δύναμη από το Μενίδι.

Μετά την επιτυχία της επανάστασης των Ελλήνων, ο Ζέρβας συμμετείχε σε αντάρτικη εξέγερση στην Ακαρνανία (1836). Το 1854, ήδη αρχιστράτηγος του Ελληνικού Στρατού, παραιτήθηκε από τη θέση του και έλαβε μέρος στην Επανάσταση της Ηπείρου του 1854. Η εξέγερση αποσκοπούσε στην ένωση της Ηπείρου με το Βασίλειο της Ελλάδας, αλλά απέτυχε.

## Παραπομπές


Κατηγορία:Αγωνιστές του 1821
Κατηγορία:Οπλαρχηγοί του 1821
Κατηγορία:Έλληνες στρατιωτικοί
Κατηγορία:Έλληνες στρατηγοί
Ενιαίο Συμβούλιο Εξυγίανσης

μικρογραφία|250x250εσ|Η έδρα του Ενιαίου Συμβουλίου Εξυγίνασης στο 22 Τρόυρενμπεργκ των Βρυξελλών, φωτογραφημένη το 2018
Το **Ενιαίο Συμβούλιο Εξυγίανσης** (εν συντομία ΕΣΕ, αγγλικά: Single Resolution Board (SRB)) αποτελεί μέρος του Ενιαίου Μηχανισμού Επίλυσης της ΕΕ και ξεκίνησε τις εργασίες του την 1 Ιανουαρίου 2015. Το συμβούλιο ιδρύθηκε με βάσει τον κανονισμό 806/2014. Ανέλαβε πλήρη υπευθυνότητα για την επίλυση θεμάτων την 1 Ιανουαρίου 2016, καθιστώντας το έτσι ως την αρχή επίλυσης για περίπου 143 σημαντικούς τραπεζικούς ομίλους καθώς και οποιοδήποτε διασυνοριακό τραπεζικό όμιλο που έχει ιδρυθεί εντός των συμμετεχόντων κρατών-μελών.

Η εξυγίανση είναι η αναδόμηση μιας τράπεζας από μια αρχή εξυγίανσης μέσω της χρήσης εργαλείων εξυγίανσης για να διασφαλίσει τα δημόσια συμφέροντα, συμπεριλαμβανομένης της συνέχειας των κρίσιμων λειτουργιών και την οικονομική σταθερότητα της τράπεζας, στο ελάχιστο δυνατό κόστος για τους φορολογούμενους.

Οι κύριες αποστολές του Ενιαίου Συμβουλίου Εξυγίανσης είναι οι παρακάτω:

* Να σχεδιάσει σχέδια εξυγίανσης για τις τράπεζες υπό την άμεση υπευθυνότητα του. Αυτό περιλαμβάνει τις τράπεζες υπό την άμεση εποπτεία του ΕΣΕ και όλων των διασυνοριακών ομάδων.
* Να κάνει έλεγχο της ικανότητας εξυγίανσης της τράπεζας και να υιοθετήσει σχέδια εξυγίανσης. 
* Να βρεθούν εμπόδια που θα μπορούσαν να αποτρέψουν την εξυγίανση και συντονισμός της διαδικασίας λύσης τους. 
* Να ορίσει τις ελάχιστες απαιτήσεις για τα δικά του κεφάλαια και επιλέξιμες ευθύνες
* Να δώσει συνέχεια στα πρώιμα μέτρα παρέμβασης
* Να δώσει το έναυσμα για την εξυγίανση (μαζί με την Ευρωπαϊκή Κεντρική Τράπεζα)
* Να υιοθετήσει αποφάσεις εξυγίανσης, να επιλέξει και να αποφασίσει περί της χρήσεως των εργαλείων εξυγίανσης 
* Να συνεργαστεί στενά και να δώσει οδηγίες στις εθνικές αρχές εξυγίανσης

Το συμβούλιο έχει την έδρα του στις Βρυξέλλες του Βελγίου, ενώ το διοικητικό του συμβούλιο αποτελείται από τα παρακάτω μέλη:

*  Ντομινίκ Λαμπουρεΐ (πρόεδρος)2023 - ...
*  Έλκε Κένιγκ (πρόεδρος)-2022
*  Τίμο Λεϊτινιέμι (αντιπρόεδρος)
*  Μάουρο Γκράντε
*  Αντόνιο Καρασκόζα
*  Μπόστιαν Γιάζμπετς
*  Ντομινίκ Λαμπουρεΐ

## Παραπομπές


Κατηγορία:Ευρωπαϊκή Ένωση
Αδάμ Δούκας

Ο **Αδάμ Δούκας** (1790 - 1860) ήταν Έλληνας πολιτικός ηγέτης της Ελληνικής Επανάστασης του 1821.

## Βιογραφία
Ο Αδάμ Δούκας γεννήθηκε στην Πρεμετή της τότε Οθωμανικής Αυτοκρατορίας, τώρα στη νότια Αλβανία (Βόρεια Ήπειρος). Στη συνέχεια μετακόμισε στα Ιωάννινα, όπου αποφοίτησε στην Μαρούτσιο Σχολή. Την εποχή που ξέσπασε η Ελληνική Επανάσταση του 1821 ζούσε στη Λιβαδειά της Κεντρικής Ελλάδας. Έγινε ένας από τους σημαντικότερους πολιτικούς ηγέτες της Ελληνικής Επανάστασης στην Ανατολική Κεντρική Ελλάδα και την Εύβοια. Ο Δούκας συνδέθηκε πολιτικά με τον Ιωάννη Κωλέττη και το Γαλλικό κόμμα του. Ο Δούκας ήταν επίσης σε στενή επαφή με τις σημαντικότερες τοπικές στρατιωτικές προσωπικότητες της επανάστασης. Συμμετείχε στην Πρώτη Εθνική Συνέλευση της Επιδαύρου (1821-1822) ως εκπρόσωπος της Θήβας, καθώς και στην Τέταρτη Εθνοσυνέλευση του Άργους. Συμμετείχε στην απελευθέρωση της Εύβοιας από τις ελληνικές δυνάμεις και ήταν υπεύθυνος για την απελευθέρωση της Καρύστου της νότια Εύβοιας, τον Απρίλιο του 1833.

Μετά την επιτυχία της Ελληνικής Επανάστασης, ο Δούκας έγινε μέλος διαφόρων κυβερνητικών γραφείων από το 1850 έως το 1860, κατά τη βασιλεία του Όθωνα. Πέθανε στην Εύβοια το 1860.

## Παραπομπές


Κατηγορία:Αγωνιστές του 1821
Κατηγορία:Ελληνική Πολιτεία 1828-1832
Κατηγορία:Έλληνες πληρεξούσιοι
Κατηγορία:Έλληνες υπουργοί πολέμου
Βρυσούλα Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Βρυσούλα (αποσαφήνιση)]]*

Η **Βρυσούλα** είναι ημιορεινό χωριό της περιφερειακής ενότητας Θεσπρωτίας σε υψόμετρο 300 μέτρα, το οποίο βρίσκεται προς τα σύνορα της Ελλάδας με την Αλβανία και τους βόρειους πρόποδες του όρου; Φαρμακοβούνι. Απέχει 16 χλμ. ΒΑ. από τους Φιλιάτες και 28 χλμ. Β.-ΒΑ. από την Ηγουμενίτσα. Η παλιά της ονομασία ήταν *"Τσέρος"* και έτσι αναφέρεται επίσημα ως οικισμός το 1961 να προσαρτάται στην τότε κοινότητα Κάτω Ξεχώρου. Μετονομάστηκε σε Βρυσούλα το 1964 με το ΦΕΚ 122Α-21/07/1964 . Σύμφωνα με το Πρόγραμμα «Καλλικράτης», μαζί με το Κάτω Ξέχωρο, την Ποταμιά, την Σίταινα και τα Σοκολακάτικα αποτελούν την τοπική κοινότητα Κάτω Ξεχώρου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 5 κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
ΚΦ Πορτουένσε

Η **ΚΦ Πορτουένσε** ή **Φλουβιάλ Πορτουένσε** (πορτογαλικά: *Clube Fluvial Portuense*, *CF Portuense*) είναι πορτογαλικός κολυμβητικός σύλλογος με έδρα το Πόρτο. Διατηρεί τμήματα ανταγωνιστικής κολύμβησης, υδατοσφαίρισης ανδρών και γυναικών, κωπηλασίας και αθλητικού ψαρέματος.

Η Φλουβιάλ Πορτουένσε ιδρύθηκε στις 4 Νοεμβρίου του 1876 και είναι ο παλαιότερος αθλητικός σύλλογος στην πόλη του Πόρτο και ο τρίτος παλαιότερος σε όλη την Πορτογαλία. Πέντε χρόνια αργότερα (1881), ο βασιλιάς Λουδοβίκος Α΄ της Πορτογαλίας έδωσε στον σύλλογο τον τίτλο «Ρεάλ». Το 1931, ο σύλλογος αναγνωρίζεται ως οργανισμός κοινής ωφέλειας.

Η αξία του συλλόγου αναγνωρίστηκε από διαδοχικές Κυβερνήσεις που του χορήγησαν διάφορα μετάλλια της Αθλητικής Αξίας και με την ευκαιρία των εορτασμών της 125ης επετείου, το Κολιέ της Τιμής στην Αθλητική Αξία, το υψηλότερο βραβείο που απονεμήθηκε από την Πορτογαλική Κυβέρνηση σε αθλητικό σωματείο. Στις 12 Ιανουαρίου του 1923 τιμήθηκε με το Στρατιωτικό Τάγμα του Χριστού.

Ο σύλλογος είναι περισσότερο γνωστός για το τμήμα υδατοσφαίρισης των γυναικών που έχει κατακτήσει 12 Πρωταθλήματα Πορτογαλίας, 10 Κύπελλα και 10 Σούπερ Καπ. Επίσης ήταν 2 φορές φιναλίστ του Πρωταθλήματος (2009, 2014), 3 φορές του Κυπέλλου (2012, 2015, 2018) και 4 φορές του Σούπερ Καπ (2009, 2011, 2013, 2018). Το ανδρικό τμήμα έχει κερδίσει 3 Πρωταθλήματα Πορτογαλίας, 2 Κύπελλα και 2 Σούπερ Καπ. Το 2016 ήταν φιναλίστ του Κυπέλλου και του Σουπερ Καπ.

Η Φλουβιάλ έχει την έδρα της στο Rua Aleixo da Mota στο Πόρτο και στη λεωφόρο Diogo Leite στη Βίλα Νόβα ντε Γκάια, για τις δραστηριότητες που σχετίζονται με τη κωπηλασία.

## Διακρίσεις
### Υδατοσφαίριση γυναικών
* **[[Πρωτάθλημα Υδατοσφαίρισης Πορτογαλίας Γυναικών|Πρωτάθλημα Πορτογαλίας Γυναικών]]** 
****Νικητές (12):** **2003, 2004, 2005, 2006, 2007, 2008, 2012, 2013, 2015, 2016, 2017, 2018**
* **[[Κύπελλο Πορτογαλίας (υδατοσφαίριση γυναικών)|Κύπελλο Πορτογαλίας]]** 
****Νικητές (10):** **2003, 2004, 2005, 2006, 2007, 2009, 2013, 2014, 2016, 2017**
* **[[Σούπερ Καπ Πορτογαλίας (υδατοσφαίριση γυναικών)|Σούπερ Καπ Πορτογαλίας]]**  
****Νικητές (10):** **2003, 2004, 2005, 2006, 2007, 2008, 2012, 2015, 2016, 2017**

### Υδατοσφαίριση ανδρών
* **[[Πρωτάθλημα Υδατοσφαίρισης Πορτογαλίας|Πρωτάθλημα Πορτογαλίας]]**
****Νικητές (3):** **2016, 2017, 2018**
* **[[Κύπελλο Πορτογαλίας (υδατοσφαίριση)|Κύπελλο Πορτογαλίας]]** 
****Νικητές (2):** **2018, 2019**
* **[[Σούπερ Καπ Πορτογαλίας (υδατοσφαίριση)|Σούπερ Καπ Πορτογαλίας]]** 
****Νικητές (2):** **2017, 2018**

## Εξωτερικοί σύνδεσμοι
*Επίσημη ιστοσελίδα

Πορτουένσε
Πορτουένσε
Κατηγορία:Υδατοσφαίριση στην Πορτογαλία
Ευρωπαϊκό Ινστιτούτο για την Ισότητα των Φύλων

Το **Ευρωπαϊκό Ινστιτούτο για την Ισότητα των φύλων** είναι υπηρεσία της Ευρωπαϊκής Ένωσης που λειτουργεί από το 2007 με έδρα στο Βίλνιους Λιθουανίας. Ιδρύθηκε με τον Κανονισμό (ΕΚ) αριθ. 1922/2006 του Συμβουλίου της 20ής Δεκεμβρίου 2006. Αποστολή της υπηρεσίας είναι η συμβολή και η ενίσχυση της προώθησης της ισότητας των φύλων σε όλες τις κοινοτικές πολιτικές και τις συνακόλουθες εθνικές πολιτικές, η καταπολέμηση των διακρίσεων λόγω φύλου, και η ευαισθητοποίηση του Ευρωπαίου πολίτη περί του θέματος της ισότητας των φύλων.

## Καθήκοντα
Το Ευρωπαϊκό Ινστιτούτο για την Ισότητα των φύλων εκπονεί μελέτες και συγκεντρώνει στατιστικά στοιχεία σχετικά με την ισότητα των φύλων στην ΕΕ, παρακολουθεί τον τρόπο με τον οποίο η ΕΕ ανταποκρίνεται στις διεθνείς δεσμεύσεις της όσον αφορά την ισότητα των φύλων και συντάσσει ετήσια έκθεση προόδου σχετικά με το θέμα αυτό και εργάζεται για την καταπολέμηση της βίας κατά των γυναικών. Συντονίζει το Ευρωπαϊκό Δίκτυο για την Ισότητα των Φύλων, διοργανώνει συναντήσεις εμπειρογνωμόνων προς υποστήριξη του ερευνητικού έργου του Ινστιτούτου, προωθεί τον διάλογο και τη συνεργασία με μη κυβερνητικούς οργανισμούς και οργανώσεις για τις ίσες ευκαιρίες, πανεπιστήμια και εμπειρογνώμονες, ερευνητικά κέντρα, κοινωνικούς εταίρους και συναφείς οργανισμούς που επιδιώκουν την επίτευξη της ισότητας σε εθνικό και ευρωπαϊκό επίπεδο.

## Οργάνωση
Το Ινστιτούτο περιλαμβάνει το Διοικητικό Συμβούλιο, το Σώμα Εμπειρογνωμόνων, τον Διευθυντή και το προσωπικό του. Το διοικητικό συμβούλιο του ινστιτούτου αποτελείται από 18 εκπροσώπους των κρατών μελών της ΕΕ που διορίζονται από το Ευρωπαϊκό Συμβούλιο και 1 μέλος που εκπροσωπεί την Ευρωπαϊκή Επιτροπή. Το Σώμα Εμπειρογνωμόνων απαρτίζεται από μέλη αρμοδίων φορέων ειδικευμένων σε θέματα ισότητας των φύλων, και περιλαμβάνει εκπροσώπους των κρατών μελών (28), της Ευρωπαϊκής Επιτροπής (3) και άλλων ενδιαφερόμενων μερών (2). Ο Διευθυντής είναι ο νόμιμος εκπρόσωπος του Ινστιτούτου και είναι υπόλογος στο Διοικητικό Συμβούλιο.

Το Ινστιτούτο απασχολεί προσωπικό 50 ατόμων. Με χρηματοδότηση από την Επιτροπή, προτεινόμενου προϋπολογισμού €52,5 εκατ. για την περίοδο 2007 - 2013, το Ινστιτούτο παρέχει τεκμηριωμένα στοιχεία για τη στήριξη της ισότητας των φύλων και διαθέτει κέντρο τεκμηρίωσης και βιβλιοθήκη που θα είναι ανοικτά για το κοινό.

## Παραπομπές


## Εξωτερικοί σύνδεσμοι
* 
*  

Κατηγορία:Κυβερνητικές υπηρεσίες
Γιάκομπ Γιόνας Μπιέρνσταλ

Ο **Γιάκομπ Γιόνας Μπιέρνσταλ** (σουηδικά:*Jakob Jonas Björnståhl,* 23 Ιανουαρίου 1731, Ρόταρμπο - 11 Ιουλίου 1779, Θεσσαλονίκη ), ήταν Σουηδός ανατολιστής και φιλόλογος από το Πανεπιστήμιο Λουντ Ήταν συλλέκτης χειρογράφων (minuscule 901, minuscule 902 και minuscule 1852). 

## Παραπομπές


## Εξωτερικοί σύνδεσμοι

* Björnståhl, Jakob Jonas Nordisk familjebok 

Κατηγορία:Φιλόλογοι
Κυριακούλης Αργυροκαστρίτης

O **Κυριακούλης Αργυροκαστρίτης** (-1828) γνωστός και ως **Κυριακούλης Πολυχρόνης** ήταν Έλληνας αγωνιστής της Ελληνικής Επανάστασης του 1821.

## Βιογραφία
Ο Αργυροκαστρίτης ήταν Βορειοηπειρώτης γεννημένος στο Αργυρόκαστρο (όπου πήρε και το επίθετο του) της Οθωμανικής Αυτοκρατορίας. Ο Αργυροκαστρίτης εντάχθηκε στην Ελληνική Επανάσταση και τον Ιανουάριο του 1828 μαζί με τον ηγέτη της αντίστασης Χατζημιχάλη Νταλιάνη από το Δελβινάκι, πήγαν στο νησί της Κρήτης για να στηρίξουν την επανάσταση εκεί.

Τον Μάιο του 1828, οι Ηπειρώτες και οι Κρητικοί υπό την ηγεσία του Χατζημιχάλη, πολιορκήθηκαν από τον ανώτερο οθωμανικό στρατό του τοπικού ηγεμόνα, Μουσταφά Ναϊλή Πασά, στο Φραγκοκάστελλο, στα Σφακιά. Η άμυνα του κάστρου ήταν καταδικασμένη και μετά από επτά ημέρες το φρούριο καταλήφθηκε από τους Οθωμανούς. Ο Νταλιάνης και ο Αργυροκαστρίτης σκοτώθηκαν κατά τη διάρκεια της σύγκρουσης.

Σύμφωνα με μια τοπική παράδοση στην Κρήτη, ένα ανεξήγητο φαινόμενο συμβαίνει συνήθως στην επέτειο της μάχης του Φραγκοκάστελλου, όπου εμφανίζονται εικόνες στρατευμάτων, που ονομάζονται Δροσουλίτες, να κινούνται πάνω από την τραγική τοποθεσία.

## Παραπομπές


Κατηγορία:Αγωνιστές του 1821
Κατηγορία:Ελληνική Πολιτεία 1828-1832
Βρυσούλα Ιωαννίνων

*Για συνώνυμους οικισμούς στην Ελλάδα δείτε το λήμμα: [[Βρυσούλα (αποσαφήνιση)]]*

Η **Βρυσούλα** είναι ημιορεινό χωριό της Ηπείρου στην περιφερειακή ενότητα Ιωαννίνων σε υψόμετρο 220 μέτρα.

## Γεωγραφικά - ιστορικά στοιχεία
Η Βρυσούλα βρίσκεται προς τα δυτικά όρια του νομού με τη Θεσπρωτία, στην κοιλάδα του ποταμού Καλαμά (Θύαμις) και απέχει 41 χλμ. δυτικά από τα Ιωάννινα. Η παλιά της ονομασία ήταν *"Κούτσι Φιλιατών"* και έτσι αναφέρεται επίσημα ως οικισμός το 1919 στο ΦΕΚ 184Α-19/08/1919 να ορίζεται έδρα της ομώνυμης κοινότητας. Οι πρώτοι του κάτοικοι ήταν Βορειοηπειρώτες που μεταναστεύσανε από την περιοχή Κούτσι της σημερινής Αλβανίας στις αρχές του 19ου αιώνα και από εκεί προήλθε η αρχικά ονομασία του χωριού. Μετονομάστηκε σε Βρυσούλα το 1928 με το ΦΕΚ 81Α - 14/05/1928. 

Στην τοποθεσία "Βρύση Παναγίας" έχουν βρεθεί κεραμικά αντικείμενα και ίχνη πολιτισμού που χρονολογούνται στην Ελληνιστική εποχή και στην κορυφή του λόφου διακρίνονται θεμέλια τοίχων αρχαίων κτισμάτων. Σύμφωνα με το Πρόγραμμα «Καλλικράτης» αποτελεί την τοπική κοινότητα Βρυσούλας που ανήκει στη δημοτική ενότητα Μολοσσών του δήμου Ζίτσας και σύμφωνα με την απογραφή 2011 έχει πληθυσμό 78 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Αμπντουλά Αλίς

Ο **Αλίσεφ Γαμπντουλατσάν Γαμπντελμπάρι ουλί** (προφέρεται [aˈliʃəf ɣʌbduˌlaˈʑan ɣæbˌdelbaˈrɯɪ uˈlɯ], ταταρικό κυριλλικό αλφάβητο: Алишев Габдуллаҗан Габделбари улы; , **Αλίσεφ Γκαμπντουλαζιάν Γκαμπντουλμπαρίγιεβιτς**), περισσότερο γνωστός με το όνομα **Αμπντουλά Αλίς** ([ʌbduˈla aˈliʃ], Κυριλλικό: Абдулла Алиш, μεταγραφή στο λατινικό αλφάβητο: **Abdulla Aliş**) ήταν Σοβιετικός τάταρος ποιητής, θεατρικός συγγραφέας, συγγραφέας και αγωνιστής της αντίστασης. Έγραψε κυρίως μυθιστορήματα παιδικής λογοτεχνίας, όπως τα  αξιοσημείωτα έργα *Ντουλκινάρ* (*Τα Κύματα*, 1934), *Αντ* (*Ο Όρκος*, 1935), *Μινέμ αμπί* (*Ο Αδερφός μου*, 1940), καθώς και παραμύθια που εκδόθηκαν με την συλλογή *Ana äkiätläre* (*Τα παραμύθια της μητέρας*, 1941). Έγραψε επίσης πολλά κομμάτια για θέατρα μαριονετών, με πιο γνωστό το *Σερτοτμάς ουρντάκ (Sertotmas ürdäk, Η Μαρτυρημένη Πάπια*).

Ο Αλίς γεννήθηκε στις 15 Σεπτεμβρίου 1908, στο Καγιούκι του κυβερνείου Καζάν της Ρωσικής Αυτοκρατορίας. Εκτός από το γράψιμο, ο Αλίς πέρασε τα πρώτα του χρόνια δουλεύοντας στην κατασκευή και τη βελτίωση ενός σταθμού παραγωγής ηλεκτρικού ρεύματος στην πόλη Μενζελίνσκ στις ακτές των λιμνών Καμπάν. Από το 1933 εργάστηκε ως επαγγελματίας δημοσιογράφος και γραμματέας του περιοδικού νέων *Πιονέρ κελεμέ*. Το 1941, διορίστηκε Αρχισυντάκτης της Ταταρικής Επιτροπής Ραδιοφώνου.

Το 1941, ο Αλίς εντάχθηκε στον Κόκκινο Στρατό και πολέμησε στο Β΄ Παγκόσμιο Πόλεμο. Την ίδια χρονιά, ο Αλίς συνελήφθη από τη Βέρμαχτ, κοντά στην πόλη του Μπριάνσκ. Εκεί γνώρισε τον αγωνιστή της αντίστασης και ένας από τους πιο φημισμένους τάταρους ποιητές, τον Μουσά Τζαλίλ. Και οι δύο τους μπήκαν αργότερα στην λεγεώνα Ιντέλ-Ουράλ. Ενώ βρίσκονταν στη φυλακή, σχημάτισαν μια υπόγεια αντίσταση ομάδα για να αντισταθούν ενάντια στους Ναζί. Τα σχέδιά τους αργότερα ανακαλύφθηκαν και οι δύο άνδρες αποκεφαλίστηκαν στη φυλακή του Πλέτσενζε του Βερολίνου. Εκτελέστηκε στις 25 Αυγούστου 1944, λίγες μέρες πριν κλείσει τα 36 του χρόνια.

## Εξωτερικοί σύνδεσμοι

* (στα ταταρικά) "Абдулла Алиш". *Τατάρ Εγκυκλοπαίδεια*. Καζάν: Η Δημοκρατία του Ταταρστάν Ακαδημίας Επιστημών. Ίδρυμα της τατάρ Εγκυκλοπαίδεια. 2002.

## Παραπομπές


Κατηγορία:Τάταροι συγγραφείς
Απλό Θέατρο (θεατρικός οργανισμός)

Το **Απλό Θέατρο** υπήρξε θεατρική εταιρεία που δημιουργήθηκε από τον ηθοποιό Χρήστο Πολίτη και τον ηθοποιό και σκηνοθέτη Αντώνη Αντύπα, το 1974. Αρχικά, μέσα από διάφορα εταιρικά σχήματα, προσανατολίστηκε στην παρουσίαση θεατρικών παραστάσεων, έργων κλασικού και σύγχρονου ρεπερτορίου όπως το *[[Ήταν όλοι τους παιδιά μου]]* του Άρθουρ Μίλερ, *[[Η ζωή είναι όνειρο]]*" του Πέδρο Καλντερόν δε λα Μπάρκα, *Γύπαρης* του Γεωργίου Χορτάτση, *[[Γυάλινος Κόσμος|Γυάλινος κόσμος]]* του Τενεσί Ουίλιαμς κ.ά., σε περιοδείες ανά την Ελλάδα. Το 1982, το Απλό Θέατρο αποκτά συγκεκριμένη εταιρική μορφή, ως ομόρρυθμη εταιρεία και σταθερή θεατρική στέγη στο ομώνυμο θέατρο στην Καλλιθέα, όπου παρουσιάζονται μια σειρά από παραστάσεις ξένου κυρίως ρεπερτορίου. Το Απλό Θέατρο ως θεατρική εταιρεία, διαλύεται το 1990 με την αποχώρηση του Χρ. Πολίτη. Υπήρξε επιχορηγούμενος θίασος από το Υπουργείο Πολιτισμού.

Ο Αν. Αντύπας, συνέχισε την καλλιτεχνική του δράση, στο ομώνυμο θέατρο από το 1990 έως το 2012, ιδρύοντας μαζί με την Ελένη Καραΐνδρου, τη μη κερδοσκοπική εταιρεία "Καλλιτεχνικός Οργανισμός Φάσμα". Ο Καλλιτεχνικός Οργανισμός Φάσμα στην πορεία του χρόνου, ταυτίστηκε με το όνομα Απλό Θέατρο, το οποίο και επικράτησε στις αναφορές για τις θεατρικές δράσεις του Οργανισμού. Παρουσίασε υπό την σκηνοθετική μπακέτα του Αν. Αντύπα, έργα κυρίως, σύγχρονου ξένου ρεπερτορίου, με ιδιαίτερη έμφαση στα αγγλική και αμερικανική δραματουργία (Χάρολντ Πίντερ, Ευγένιος Ο' Νηλ κ.ά.). Παράλληλα, δραστηριοποιήθηκε στον χώρο του αρχαίου δράματος, με παραστάσεις των τραγωδιών *[[Εκάβη (τραγωδία)|Εκάβη]]* και *[[Μήδεια (Ευριπίδης)|Μήδεια]]*. Από το 1994. λειτούργησε στο χώρο του Απλού Θεάτρου και δεύτερη σκηνή, όπου δόθηκε βήμα για πειραματικές θεατρικές αναζητήσεις σε νέους δημιουργούς (σκηνοθέτες, συγγραφείς, ηθοποιούς κ.ά.). Ο Καλλιτεχνικός Οργανισμός Φάσμα σταμάτησε τη δράση του 2012, ως απότοκο της οικονομικής κρίσης της περιόδου και της δραστικής μείωσης των επιχορηγήσεων από του Υπουργείου Πολιτισμού. Το κτίριο του Απλού θεάτρου παραχωρήθηκε στον σκηνοθέτη Νίκο Διαμαντή και μετονομάστηκε σε Θέατρο Σημείο.

## Θεατρικές Παραστάσεις
Κατάλογος θεατρικών παραγωγών της θεατρικής εταιρείας Απλό Θέατρο και του Καλλιτεχνικού Οργανισμού Φάσμα

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


Κατηγορία:Θεατρικά σχήματα της Ελλάδας
Καστελβετράνο

Η **Καστελβετράνο** (*Castelvetrano* στα ιταλικά και *Castiḍḍuvitranu* στα Σιτσιλιάνικα) είναι η πέμπτη πόλη της Ιταλικής επαρχίας του Τράπανι, μέσα στα όρια του βρίσκεται ο αρχαιολογικός χώρος Σελινούντας Σικελίας. Η πρώτη καταγραφή για την Καστελβετράνο παρουσιάζεται τον 12ο αιώνα, η εκκλησία του Αγίου Ιωάννη έξω από τα τείχη της πόλης ιδρύθηκε το 1412, η οικονομία της στηρίζεται στα αμπέλια και τους ελαιώνες. 

Το κέντρο του Καστελβετράνο αποτελείται από τρεις ευθυγραμμισμένες πλατείες με πολλά μνημεία στην ευρύτερη περιοχή, η Τσίεζα Μάντρε χρονολογείται τον 16ο αιώνα. Κοντά  στην εκκλησία υπάρχει το Καθαρτήριο που οικοδομήθηκε την περίοδο 1624 - 1664 και η πρόσοψη του είναι γεμάτη αγάλματα. Ο φιλόσοφος Τζιοβάνι Τζεντίλε είναι γεννημένος στην Καστελβετράνο και ένα τοπικό σχολείο έχει το όνομα του.

## Παραπομπές


## Εξωτερικοί σύνδεσμοι
*Τράπανι
*Καστελβετράνο (στα Ιταλικά)

Κατηγορία:Πόλεις της Σικελίας
Ευρωλίγκα Γυναικών 2014–15 (υδατοσφαίριση)

Η **Ευρωλίγκα Γυναικών 2014–15** (αγγλικά: *LEN Euro League Women 2014–15*) ήταν η 28η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN και η 2η περίοδος από τότε που μετονομάστηκε από Τσάμπιονς Καπ σε Ευρωλίγκα Γυναικών.

Το Final Four διοργανώθηκε στο Παπαστράτειο Κολυμβητήριο στον Πειραιά στην Ελλάδα το διήμερο 24 και 25 Απριλίου του 2015. Ο τελικός παίχτηκε μεταξύ της ΚΝ Σαβαδέλ και του Ολυμπιακού. Ο Ολυμπιακός νίκησε τη Σαβαδέλ με 10-9 και κέρδισε τον 1ο τίτλο στην ιστορία του.

## Προκαταρκτικός γύρος
### 1ος όμιλος
Οι αγώνες του 1ου ομίλου πραγματοποιήθηκαν στη Λιλ.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 2ος όμιλος
Οι αγώνες του 2ου ομίλου πραγματοποιήθηκαν στην Ιμπέρια.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 3ος όμιλος
Οι αγώνες του 3ου ομίλου πραγματοποιήθηκαν στη Σέντες.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

### 4ος όμιλος
Οι αγώνες του 4ου ομίλου πραγματοποιήθηκαν στο Παπαστράτειο Κολυμβητήριο στον Πειραιά.

Βαθμολογικό σύστημα: Νίκη: 3 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

## Προημιτελικοί

## Final Four


## Εξωτερικοί σύνδεσμοι
*Επίσημη ιστοσελίδα της Ευρωλίγκα Γυναικών - Αποτελέσματα
*Euro League Women - Book of Champions (1987 έως το 2016)

2014–15
Κατηγορία:Υδατοσφαίριση το 2014
Κατηγορία:Υδατοσφαίριση το 2015
Μουσικά Βραβεία Billboard

Τα **Μουσικά Βραβεία ''Billboard*** είναι τιμητικοί τίτλοι που δίνονται ετησίως από το *Billboard*, ένα εβδομαδιαίο μουσικό περιοδικό που καταμετρά τη δημοτικότητα τραγουδιών και καλλιτεχνών μέσω καταλόγων τσαρτ. Οι βραβεύσεις πραγματοποιούνται ετησίως από το 1990. Λαμβάνουν χώρα κάθε Μάιο ως το τελευταίο από τα τρία μεγάλα μεγάλα μουσικά βραβεία μουσικής (μετά τα [[American Music Award|αμερικανικά μουσικά βραβεία]] το φθινόπωρο και τα [[Βραβείο Grammy|βραβεία Grammy]] το χειμώνα). 

== Διαδικασία των βραβείων ==
Σε αντίθεση με άλλα βραβεία, όπως τα [[Βραβείο Grammy|βραβεία Grammy]], τα οποία καθορίζουν τις υποψηφιότητες ως αποτέλεσμα των ψήφων που δόθηκαν από την [[National Academy of Recording Arts and Sciences|Εθνική Ακαδημία Τεχνών και Επιστημών Ηχογράφησης]], οι φιναλίστ των βραβείων *Billboard* βασίζονται στις πωλήσεις των άλμπουμ και των ψηφιακών τραγουδιών, στο streaming, το ραδιοφωνικό airplay, τις περιοδείες και γενικότερα την κοινωνική συμμετοχή. Αυτές οι μετρήσεις παρακολουθούνται όλο το χρόνο από το *Billboard'' και τους συνεργάτες του, συμπεριλαμβανομένων των Nielsen Music και Next Big Sound. Τα βραβεία του 2018 βασίζονται στην περίοδο αναφοράς από τις 8 Απριλίου 2017 έως και τις 31 Μαρτίου 2018. Απονέμονται βραβεία για το κορυφαίο άλμπουμ, τον καλλιτέχνη και το τραγούδι σε αρκετά διαφορετικά μουσικά είδη. 

## Παραπομπές


Κατηγορία:Μουσικά βραβεία των Ηνωμένων Πολιτειών
Τζος Χόλογουεϊ

Ο **Τζος Χόλογουεϊ** (20 Ιουλίου 1969) είναι Αμερικανός ηθοποιός, παραγωγός και μοντέλο, γνωστός γα τους ρόλους του ως "Σόγιερ" στην τηλεοπτική σειρά Λόστ.

## Πρώτα χρόνια
Γεννήθηκε στο Σαν Χοσέ της Καλιφόρνια. Ήταν το δεύτερο από τα συνολικά τέσσερα παιδιά της οικογένειας.  Η οικογένειά του μετακόμισε στη πόλη της Τζόρτζια όταν ήταν δυο, όπου και μεγάλωσε εκεί. Εξέφρασε έμπρακτα το ενδιαφέρον του να γίνει ηθοποιός από πολύ μικρή ηλικία. Μαθήτευσε στο πανεπιστήμιο της Τζόρτζια, όπου έφυγε μετά από ένα τετράμηνο λόγω οικονομικών δυσκολιών.

## Καριέρα
Μετακόμισε στο Λος Άντζελες, όπου ξεκίνησε μια επιτυχημένη καριέρα ως μοντέλο σε μεγάλες εταιρίες όπως Dolce&Gabbana, Calvin Klein και Donna Karan. Το 1993, εμφανίστηκε στο τραγούδι των Aerosmith, Cryin, σαν κλέφτης που προσπαθεί να κλέψει το πορτοφόλι της Alicia Silverstone, αλλά με αποτέλεσμα να τον πιάσει και να τον χτυπήσει.

Η φιλοδοξία που είχε τον οδήγησε σταδιακά στους πρώτους του ρόλους. Το μεγάλο του "μπαμ" ήρθε όταν πρωταγωνίστησε στην σειρά Οι Αγνοούμενοι ως "Τζέιμς-Σόγιερ Φόρντ". Ο ρόλος του αυτός από την αρχή είχε μεγάλη απήχηση και τον έκανε διάσημο στο ευρύ κοινό, αλλά παράλληλα πρωταγωνίστησε και σε μερικές ταινίες για να αξιοποιήσει τη φήμη του. Σύμφωνα με την Αμερικάνικη USA Today, ο Χόλογουεϊ έλαβε υπ'όψιν του ένα ρόλο σαν έναν ανάλογο Μπραντ Πιτ. Ακόμη, βρήκε χρόνο για να συμμετάσχει στο θρίλερ whisper και στο βιντεοπαιχνίδι Command & Conquer 3: Tiberium Wars.Το 2005, το περιοδικό people ονόμασε τον Χόλογουεϊ ένα απ'τα 50 ομορφότερα άτομα του πλανήτη.Το 2006, ονομάστηκε ο πιο "Sexy" σταρ της τηλεόρασης. Την ίδια φορά, ψηφίστηκε από το Us Weekly ως ο δεύτερος ομορφότερος σταρ του Χόλυγουντ.

Τον Μάρτιο του 2007, επιλέχθηκε για να πρωταγωνιστήσει στη νέα διαφήμιση του Davidoff για το θρυλικό άρωμα "cool water". Το 2008, επίσης, πρωταγωνίστησε στη διαφήμιση του παγωτού Magnum. Την ίδια χρονιά, επιλέχθηκε ο πιο όμορφος άνθρωπος του κόσμου.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ευρωπαϊκό Κύπελλο Γυναικών 1992–93 (υδατοσφαίριση)

Το **Ευρωπαϊκό Κύπελλο Γυναικών 1992–93** (αγγλικά: *LEN European Cup 1992–93*) ήταν η 6η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN.

Το τουρνουά διοργανώθηκε το 1993. Ο τελικός παίχτηκε μεταξύ της Ιταλικής Οριτζόντε Κατάνια και της Ουγγρικής Σέντες. Η Σέντες νίκησε την Οριτζόντε Κατάνια με 6-5 και κέρδισε τον 1ο τίτλο στην ιστορία της.
## Προκαταρκτικός γύρος
Ο Προκαταρκτικός γύρος διεξήχθη σε τρεις ομίλους των τεσσάρων ομάδων μεταξύ 13 και 17 Ιανουαρίου του 1993. Οι δύο πρώτες ομάδες από κάθε όμιλο προκρίθηκαν στην Τελική φάση.

### ;ος όμιλος
Οι αγώνες του ομίλου πραγματοποιήθηκαν στις εγκαταστάσεις της ΚΕ Μεντιτεράνι στο Bégur στη Βαρκελώνη.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

### ;ος όμιλος
Οι αγώνες του ομίλου πραγματοποιήθηκαν στο Κόσιτσε.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

----

### ;ος όμιλος
Οι αγώνες του ομίλου πραγματοποιήθηκαν στο Παπαστράτειο Κολυμβητήριο στον Πειραιά.

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί
**(Δ)** Διοργανώτρια ομάδα.

----

----

## Τελική φάση
Η Τελική φάση διεξήχθη σε δύο ομίλους των τριών ομάδων 10-14 Φεβρουαρίου στη πόλη Σέντες της Ουγγαρίας.
### 1ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### 2ος όμιλος

Πηγή:
Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί

### Ημιτελικοί

Πηγή:

### Πέμπτη θέση

Πηγή:

### Τρίτη θέση

Πηγή:

### Τελικός

Πηγή: 

### Τελική κατάταξη

Πηγή:

## Παραπομπές


## Εξωτερικοί σύνδεσμοι
*Euro League Women - Book of Champions (1987 έως το 2016)

1992–93
Κατηγορία:Υδατοσφαίριση το 1992
Κατηγορία:Υδατοσφαίριση το 1993
Krauss-Maffei

Ο όμιλος **KraussMaffei** είναι γερμανική εταιρεία κατασκευής μηχανών χύτευσης με έγχυση, μηχανών για την τεχνολογία εξώθησης πλαστικών και μηχανήματα επεξεργασίας αντίδρασης. Την αγόρασε η κινέζικη ChemChina το 2016. Η ChemChina αποτελεί κινεζική κρατική εταιρεία.  

## Ιστορία
Η Krauss-Maffei ιδρύθηκε το 1931 από τη συγχώνευση των επιχειρήσεων Maffei (που ιδρύθηκε το 1838) και Krauss  Co. (που ιδρύθηκε το 1860) του Μονάχου. Οι δύο εταιρείες ήταν μεταξύ των κορυφαίων γερμανών κατασκευαστών μηχανών διαφόρων τύπων. Η Maffei δημιούργησε και άλλα οχήματα που κινούνταν με ατμό και αργότερα κατασκεύασε οχήματα με κινητήρες καύσης, συμπεριλαμβανομένων ατμομηχανών, τρόλεϊ και λεωφορείων μέχρι τη δεκαετία του 1950. 

Στη δεκαετία του 1960, η Krauss-Maffei δημιούργησε αρκετά παραδείγματα της ατμομηχανής ML 4000 CC για επίδειξη και δοκιμή σε αμερικανικές σιδηροδρομικές γραμμές. Ο νότιος σιδηρόδρομος του Ειρηνικού και το Ντένβερ και ο Δυτικός Σιδηρόδρομος του Ρίο Γκράντε συμμετείχαν στις δοκιμές, αλλά οι μηχανές βρέθηκαν ακατάλληλες για ταξίδι στα Βραχώδη όρη από τα οποία περνούσαν και οι δύο σιδηρόδρομοι. Το 1963 η εταιρεία ξεκίνησε την παραγωγή του τανκ Leopard ενώ το 1973 άρχισε να παράγει το τανκ Leopard 2. Στη δεκαετία του '70 συμμετείχε στην ανάπτυξη της αμαξοστοιχίας Transrapid. Το 1999 η εταιρεία συγχωνεύθηκε με τη Mannesmann DEMAG. 

Το τμήμα άμυνας και ατμομηχανών της Krauss-Maffei συγχωνεύθηκε αργότερα με την Wegmann και διαμόρφωσε την σημερινή εταιρεία Krauss-Maffei Wegmann (KMW), η οποία είναι ανεξάρτητη από τον όμιλο KraussMaffei. 

Τον Νοέμβριο του 2018 η Krauss-Maffei υπήρξε θύμα μιας επίθεσης ransomware, που οδήγησε σε σοβαρή πτώση της παραγωγής. 

## Παραπομπές


## Εξωτερικοί σύνδεσμοι

* Επίσημος ιστότοπος του Ομίλου Krauss-Maffei  

Κατηγορία:Επιχειρήσεις της Γερμανίας
Κατηγορία:Pages with unreviewed translations
Σαράι (Βόρεια Μακεδονία)

Το **Σαράι** ( , ) είναι ένα χωριό στα Σκόπια, στη Βόρεια Μακεδονία. Αποτελεί την έδρα του Δήμου Σαράι. Οι πλειοψηφία των κατοίκων είναι Αλβανοί.

## Δημογραφία
Σύμφωνα με την απογραφή του 2002, το χωριό είχε πληθυσμό 5232 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί 4294
*Σλαβομακεδόνες 578
*Ρομά 213
*Βόσνιοι 78
*Τούρκοι 15
*Σέρβοι 12
*Άλλοι 42

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Εθνική Γερμανίας U18 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U18 της Γερμανίας** είναι το συγκρότημα που αντιπροσωπεύει τη χώρα της Γερμανίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 18 ετών. Είναι επίσης γνωστή ως **Εθνική Γερμανίας Νεανίδων**. Βρίσκεται υπό τη δικαιοδοσία της Γερμανικής Ομοσπονδίας Καλαθοσφαίρισης (*Deutscher Basketball Bund*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U18 (Division A):
:Ακολουθούν οι τελικές θέσεις κατάταξης της Εθνικής Ομάδας της Γερμανίας σε Ευρωπαϊκά Πρωταθλήματα U18 (Νεανίδων) επιπέδου Α:


; Πορεία σε Ευρωπαϊκά Πρωταθλήματα U18 (Division B):
:Ακολουθούν οι τελικές θέσεις κατάταξης της Εθνικής Ομάδας της Γερμανίας σε Ευρωπαϊκά Πρωταθλήματα U18 (Νεανίδων) επιπέδου Β:


## Δείτε επίσης
* Εθνική Γερμανίας (καλαθοσφαίριση γυναικών)
* Εθνική Γερμανίας U20 (καλαθοσφαίριση γυναικών)
* Εθνική Γερμανίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Germany, ιστορικό ανά έτος στον επίσημο ιστότοπο των αρχείων της FIBA. 
* Deutscher Basketball Bund, επίσημος ιστότοπος. 

Γυναικων U18
Έπαυλη του Διομήδη

Η **Έπαυλη του Διόμηδη** (αγγλικά: 
Villa of The Diomedes) είναι μια Έπαυλη στην Πομπηία της Ιταλίας. Βρίσκεται έξω από τα τείχη της Πομπηίας στην Πύλη του Ερκουλάνεουμ στη Via dei Sepolcri. Ανασκάφηκε από το 1771 ως το 1774 από τον Φρανσίσκο Λα Βέγκα και πήρε το όνομά της από τον Μάρκους Άριους Διόμηδης, ο τάφος του οποίου είναι απέναντι από την είσοδο της Έπαυλης, αν και δεν είναι σαφές ότι στην πραγματικότητα ήταν η έπαυλη του.

Η έπαυλη χωρίζεται σε δύο επίπεδα. Στο  μπροστινό μέρος, ακριβώς στην είσοδο υπάρχει ένα μεγάλο περιστύλιο με 17 κολώνες σε κάθε πλευρά. Στη μέση αυτού του μεγάλου κήπου βρίσκεται ένα καλοκαιρινό τρικλίνο με μια πισίνα νερού μπροστά του. Η έπαυλη διακοσμήθηκε με απλές τοιχογραφίες, οι οποίες διατηρούνται ελάχιστα. Στο πίσω μέρος υπάρχουν μπάνια και κουζίνα, καθώς και διάφοροι χώροι διαβίωσης.

Στο υπόγειο της Έπαυλης βρέθηκαν  αρκετοί σκελετοί ανθρώπων. Ένας σκελετός είχε ένα ύφασμα που περιείχε νομίσματα (δέκα χρυσά, ογδόνταοκτώ αργυρά και εννέα χάλκινα) και είναι ένας από τους  πλουσιότερους θησαυρούς στην πόλη. Αυτός ο άνθρωπος είχε ένα κλειδί και φορούσε χρυσό δαχτυλίδι.

Επίσης υπήρχαν 18 άλλοι σκελετοί γυναικών, υπηρέτων και παιδιών που είναι πιθανό να πεθάναν από ασφυξία από εισερχόμενα αέρια. Επίσης στο υπόγειο βρέθηκαν πολλοί αμφορείς κρασιού.

## Βιβλιογραφία
* Eugenio La Rocca, M. de Vos Raaijmakers, A. Vos of: Luebbe archaeological leader Pompeii . Gustav Lübbe Verlag, Bergisch Gladbach 1979,  , pp 237-340.
 
## Εξωτερικοί σύνδεσμοι
* 

Κατηγορία:Πομπηία
Intershop

δεξιά|μικρογραφία|200x200εσ|Λογότυπο
[δεξιά|μικρογραφία|380x380εσ|Το ''Intershop'' στο σιδηροδρομικό σταθμό Φριντριχστράσε, ο οποίος προσεγγιζόταν από το [Δυτικό Βερολίνο. Φωτογραφήθηκε κοντά στο 1990. Μόνο αυτό το κατάστημα είχε παράθυρα. Εδώ διακρίνονται και ανατολικογερμανικά βιβλία, τα οποία δεν πωλούνταν σε κανονικά καταστήματα της αλυσίδας. ]]
Τα **Intershop** ήταν κρατική αλυσίδα καταστημάτων λιανικής πώλησης στην Λαϊκή Δημοκρατία της Γερμανίας, στην οποία μπορούσαν να χρησιμοποιηθούν μόνο σκληρά νομίσματα (και αργότερα *Forumscheck*) για την αγορά προϊόντων υψηλής ποιότητας. Το ανατολικογερμανικό μάρκο δεν ήταν αποδεκτό ως μέσο πληρωμής. Τα Intershop αρχικά ήταν προσανατολισμένα προς τους επισκέπτες από δυτικές χώρες, ενώ αργότερα έγινε τα καταστήματα στα οποία οι Ανατολικογερμανοί μπορούσαν να αγοράσουν δυσεύρετα προϊόντα. Μια ακούσια συνέπεια ήταν ότι οι απλοί Ανατολικογερμανοί μπορούσαν να πάρουν μια γεύση για τα αγαθά που διατίθενται στην Δύση, τα οποία θα μπορούσαν να συγκρίνουν με το περιορισμένο αριθμό προϊόντων που ήταν διαθέσιμα στη δική τους χώρα.

## Παραπομπές


Κατηγορία:Λαοκρατική Δημοκρατία της Γερμανίας
Εθνική Πολωνίας U19 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U19 της Πολωνίας** είναι το συγκρότημα που αντιπροσωπεύει τη χώρα της Πολωνίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 19 ετών. Είναι επίσης γνωστή ως **Εθνική Πολωνίας Νεανίδων**. Βρίσκεται υπό τη δικαιοδοσία της Πολωνικής Ομοσπονδίας Καλαθοσφαίρισης (*Polski Zwiazek Koszykówki*).

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα U19:
:Ακολουθούν οι τελικές θέσεις κατάταξης της Εθνικής Ομάδας της Πολωνίας σε Παγκόσμια Πρωταθλήματα U19 (Νεανίδων): 


## Δείτε επίσης
* Εθνική Πολωνίας (καλαθοσφαίριση γυναικών)
* Εθνική Πολωνίας U20 (καλαθοσφαίριση γυναικών)
* Εθνική Πολωνίας U18 (καλαθοσφαίριση γυναικών)
* Εθνική Πολωνίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι

* Poland, ιστορικό ανά έτος στον επίσημο ιστότοπο των αρχείων της FIBA. 
* Polski Zwiazek Koszykówki, επίσημος ιστότοπος. 

Γυναικων U19
Αρνάκιγια

Η **Αρνάκιγια** (, ) είναι ένα χωριό στα Σκόπια, στη Βόρεια Μακεδονία. Βρίσκεται στον

## Δημογραφία
Σύμφωνα με την απογραφή του 2002, το χωριό είχε πληθυσμό 1077 κατοίκους. 

Οι εθνοτικές ομάδες του χωριού περιλαμβάνουν:

*Αλβανοί  1063
*Βόσνιοι 9
*Σλαβομακεδόνες 4
*Τούρκοι 1 
*Άλλοι 4

## Παραπομπές

Κατηγορία:Χωριά Δήμου Σαράι
Κατηγορία:Χωριά της Βόρειας Μακεδονίας
Κατηγορία:Αλβανικές κοινότητες στη Βόρεια Μακεδονία